9.+Tukea+tarvitsevat

Aikaisemmin esitettiin yksityiskohtaisesti yhteishakuun liityviä asioita. Tässä laajennetaan koulutusta koskevaa tietämystä, joka käsittelee erityistä tukea tarvitsevien oppilaiden kouluttamista yhteiskuntaan. Peruskoulun erityisoppilaita koskevat tiedot siirtyvät yhteishaussa yleensä joustavan hakumenettelyn kautta asiakirjojen mukana. Vastaanottava oppilaitos pyytää tarvittavat tiedot peruskouluilta. Lähettävän koulun velvollisuus on toimittaa asianomaiseen koulutukseen valitun opiskelijan tiedot. Yläasteen oppilaan kohdalta voidaan mainita, että HOJKS-lomakkeen päivittämisen tekee laaja-alainen erityisopettaja ja luokanvalvoja sekä tarvittaessa aineenopettaja. Huoltajien kanssa käytävän HOJKS-kokouksen aika- ja tilavarauksen järjestää laaja-alainen erityisopettaja tai erityisluokanopettaja. Valmisteluvaiheessa mukana voivat olla koulun oppilashuoltoryhmä, luokanvalvoja, aineenopettaja, erityisopettaja, erityisluokanopettaja ja koulunkäyntiavustaja. Asiakirjan laadinnassa voivat olla mukana huoltajat ja oppilas, aineenopettaja, erityisopettaja, koulunkäyntiavustaja, rehtori tai apulaisrehtori, koulupsykologi tai -kuraattori, terveydenhoitaja, tarvittaessa tutkimus- ja kuntoutustahojen edustaja ja sosiaalityöntekijä. Kokoukseen kutsuttavista henkilöistä sovitaan eukäteen huoltajien kanssa. Hallinnollisen HOJKS-päätöksen tekee koulun rehtori (Kuopion HOJKS-ohjeistus 2007).

Kuopion Mäntykankaan koulussa on pyrkimyksenä käyttää hyväksi muun muassa verkkoa hankittaessa jatko-opinnoista tarvittavaa koulutustietoa. Yhteistyötahot voivat olla auttamassa jatko-opintojen suuntaamisessa. Eri koulutusvaihtoehtoja pohditaan yhdessä oppilaanohjaajan ja huoltajan kanssa. Opiskelijoilla on mahdollisuus kirjoittaa verkkopalautteena jatko-opintojen kokemuksistaan. Toiset opiskelijat saavat siten hyödyllistä koulutustietoa omia valintojaan varten. Opiskelijat voivat kysyä myös asiantuntijoilta opintoihinsa liittyvistä asioista, jotka heitä askarruttavat. Tärkeää on myös se tieto, jota esimerkiksi ammatillisten koulujen opettajat ovat saaneet kokemuksen myötä ohjatessaan erityistä tukea tarvitsevia oppilaita. Kuopion Mäntykankaan koululla on tietynsuuruinen toimialue. Oppilaitoksen tarkoituksena on palvella vastuualueensa eli kuntien peruskouluissa opiskelevia oppilaita. Kohderyhmänä ovat päättöluokkien (8.-9.lk) liikuntavammaiset, neurologisesti sairaat ja pitkäaikaissairaat oppilaat, jotka voivat saada kyseisiä koulutuspalveluja.

Oppilaan koulutukseen kuuluu tukijakso, jonka tavoitteet ovat seuraavat: ¤ Jatko-opintovalmiuksien kehittäminen¤ Omaan jatkosuunnitelmaan sitoutuminen¤ Vierailut jatkokoulutuspaikkoihin ja kokonaiskuntoutustapalveleviin paikkoihin¤ Elämänhallintataitojen vahvistaminen¤ Moniammatillinen näkökulma oppilaan asioihin¤ Yhteistyö perheen ja kunnan kouluviranomaisten kanssa. Maksusitoumuksesta riippuen yksittäisen koulutusjakson pituus on 5 - 10 päivää. Kahden viikon jakso voidaan jakaa syksylle ja keväälle. Koulutusjaksolle tarvitaan joko kunnan koululaitoksen tai terveysviranomaisten allekirjoittama maksusitoumus. Oppilaanohjaukseen liittyvän koulu- ja kuntoutusarviojakson hoitopäivähinnasta valtio korvaa 50 prosenttia. Seuraavassa esitetään jatko-opintojen ohjausta koskevan tukijakson viikko-ohjelma näytteenä monipuolisesta toiminnasta:

Maanantai: Klo 10.00-11.00 Tulopalaveri: jakson tavoitteet, tutustuminen11.00-1140 Ruokailu11.40-13.00 Yksilö ja pienryhmäkeskustelu13.00-13.30 Tauko13.30-14.00 Tutustuminen verkko-ohjauspalveluihin14.00-15.00 Asumisharjoittelua ja ohjattua vapaa-aikaa

Tiistai: Klo 9.00-10.40 Mitä peruskoulun jatko-opintoihin suuntaavan tulee ottaa huomioon päätöstä tehdessään 10.40-11.20 Ruokailu11.20-13.00 Terveydellisten seikkojen huomioiminen ammatinvalinnassa (pienryhmä/yksilökeskustelu)13.00-13.30 Tauko13.30-15.00 AVO-testiin tutustuminen ja sen tekeminen 15.00- Asumisharjoittelua ja ohjattua vapaa-aikaa

Keskiviikko: Klo 9.00-15.00 Vierailukäynti jatko-opintopaikkaanPaikka sovittu oppilaan,hänen perheensä ja oppilaan omanoppilaanohjaajan kanssa. Oppilaan vanhemmat voivat tullamatkalle mahdollisuuksien mukaan15.00- Asumisharjoittelua ja ohjattua vapaa-aikaa

Torstai: Klo 9.00-10.40 Palautteen tekeminen edellisen päivän vierailukäynnin pohjaltaPohditaan myös yleisemmin jatko-opintovaihtoehtoja.Tutkitaan esitteitä, internetiä, soitetaan tarvittaessa kiinnostavaan jatko-opintokohteeseen ja kysytään lisää. 10.40-11.20 Ruokailu11.20-13.00 Edellinen aihe jatkuu13.00-13.30 Tauko13.30-15.00 Asumisharjoittelua ja ohjattua vapaa-aikaa

Perjantai: Klo 9.00-10.40 Pienryhmäkeskustelu jakson annistaSoitto omalle oppilaanohjaajalle ja/tai vanhemmille10.40-11.20 Ruokailu11.20-13.00 Lähtöpalaveri.

Kuntoutusviikolla voidaan saada oppia myös seuraavasta palvelusisällöstä: ¤ KELA:lla käynti¤ Kuopion Invalidiliiton työklinikkaan tutustuminen ¤ Jonkun ammatillisessa oppilaitoksessa opiskelleen erityisoppilaanvierailukäynti koululla ¤ Asumispalvelut: palvelutalo, opiskelija-asunnot, tuettu asuminen, avustajapalvelut ¤ Jaksolla voidaan harjoitella mahdollisuuksien mukaan asumista koulunasumisharjoitteluhuoneessa ¤ Yksilölliset toiveet otetaan huomioon jaksoa suunniteltaessa.¤ Integraatio-opettaja voi vierailla koulussa ja kotona, mikä tapahtuuennen tukijaksoa ja sen jälkeen.

Linkkejä oppilaanohjausta varten: http://www.mantykankaankoulu.fi/ http://www.koulutusnetti.fi/ http://www.opintoluotsi.fi/ http://www.oppisopimus.net/ http://portaali.internetix.fi/fi/sisalto/001etusivu/ http://www.virtuopo.net/suomi/ http://www.virtuopo.net/suomi/ammatinvalinta/terveys_ja_ammatinvalinta.html http://www.ijkk.fi/boost/Employment_B/Employment%202.2.html http://www.opettaja.fi/pls/portal/docs/PAGE/OPETTAJALEHTI_EPAPER_PG/2007_42/page18.htm